Big Brother VIP Kosova

***Big Brother VIP Kosova*** është një reality show kosovar i bazuar në formatin holandez *Big Brother.* Emisioni përcjell një grup konkurrentësh të famshëm, dmth. banorë, të izoluar nga bota e jashtme për një kohë të gjatë në një shtëpi të ndërtuar enkas për ta. Çdo javë, njëri prej banorëve përjashtohet nga një votim publik, me banorin e fundit të shpallur fitues.

*Big Brother VIP Kosova* filloi transmetimin në Klan Kosova më 5 dhjetor 2022. Emisioni prezantohet nga Alaudin Hamiti dhe Jonida Vokshi.

Gjatë tërë sezonit, banorët përcillen nga kamerat pa ndërprerje përmes dy kanaleve me pagesë, *Big Brother VIP Kosova 1* dhe *Big Brother VIP Kosova 2*, të qasshme përmes platformës televizive Artmotion në Kosovë, si dhe përmes NimiTV-së dhe TVALB-it për diasporën shqiptare në Evropë, SHBA dhe Kanada. Prej sezonit të dytë, emisioni transmetohet edhe në Shqipëri në platformën televizive Tring, dhe prej sezonit të tretë, në DigitAlb, i cili e transmeton edhe variantin shqiptar *Big Brother VIP*.

Për shkak të shikueshmërisë së kënaqshme të sezonit të parë, Klan Kosova kumtoi një sezon të dytë të *Big Brother VIP Kosova*, që filloi më 20 tetor 2023. Emisioni u rinovua për një sezon të tretë dhe filloi më 18 tetor 2024. Në qershor 2025, Klan Kosova e rinovoi emisionin për një sezon të katërt.

Më 17 mars 2023, reperi i famshëm Arkimed Lushaj, ndryshe njohur si Stresi, u shpall fituesi i sezonit të parë. Më 3 shkurt 2024, ish-futbollisti profesionist dhe modeli Lumbardh Salihu u shpall fituesi i sezonit të dytë. Më 24 janar 2025, boksieri Drilon Rama u shpall fituesi i sezonit të tretë.

## Formati 
*Big Brother VIP* është një reality show ku një grup konkurrentësh të famshëm, të quajtur banorë, jetojnë të izoluar nga bota e jashtme në një "shtëpi" të ndërtuar enkas për ta, nën vëzhgimin e pandërprerë të kamerave. Ata nuk kanë qasje në ndonjë formë komunikimi, duke përfshirë internetin, televizionin, mediet e shtypit, dhe të tjera. 

Përgjatë garës, banorët janë të kufizuar brenda shtëpisë pa kontakt me botën e jashtme. Shikuesit shpesh luajnë rol vendimtar në këtë lojë duke votuar për banorin e preferuar, ku ata me më së shumti vota fitojnë imunitet nga eliminimi. Si shtesë, vetë banorët votojnë për një banor tjetër që e cilësojnë meritor për imunitet.

Të paktën një herë në javë, banorët e shtëpisë emërojnë fshehurazi dy banorë të tjerë për ballafaqimin me një votë publike për t'i eliminuar. Dy ose më shumë banorët me më shumë vota vendosen për votim, dhe publiku vendos se cili eliminohet përmes votave me mesazhe. Banori me më së shumti vota për eliminim përjashtohet nga shtëpia.

Banorët kanë mundësinë të largohen nga shtëpia vullnetarisht në çdo kohë nëse i duket shumë e vështirë për ta duruar. Kur një banor largohet vetë nga shtëpia, zakonisht sillet një zëvendësim. 

Në javën e fundit të sezonit, finalistët e mbetur sfidohen për një herë të fundit: shikuesit votojnë për banorin fitues, që fiton një shpërblim prej 200,000€ dhe shpallet fituesi përfundimtar i *Big Brother VIP Kosovës*.

## Historia 
Në qershor të vitit 2022, u njoftua se *Big Brother* do të vijë për herë të parë në Kosovë në Klan Kosova dhe në Artmotion, duke përfshirë njerëzit me famë dhe me emrin *Big Brother VIP Kosova*.  Shikuesit mund të shikojnë gjatë gjithë sezonit drejtpërdrejt nga shtëpia në dy kanale live pay-per-view, me emrat *Big Brother VIP Kosova 1* dhe *Big Brother VIP Kosova 2*, të cilat janë në dispozicion në platformën televizive kosovare Artmotion si dhe në NimiTV dhe TVALB për diasporën shqiptare në Evropë, SHBA dhe Kanada. 

Më 27 qershor 2022 u njoftua se prezantues i emisioneve live do të jetë Alaudin Hamiti. Më 14 shtator 2022, u bë e ditur se Jonida Vokshi do të jetë prezantuesja e dytë e emisioneve live së bashku me Hamitin.

Më 18 shtator 2022, u njoftua se Olti Curri do të ishte opinionist në emisionet live. Më 21 nëntor 2022, u njoftua se Afërdita Paqarada do të ishte opinionistja e dytë në emisionet live, me Currin.

Më 18 nëntor 2022, u njoftua se Elita Rudi do të ishte nikoqire e *Big Talk*, emisionit simotër të *Big Brother VIP Kosova*.

## Përmbledhje 
## Sezoni 1 
### Banorët e shtëpisë 
Në ditën e parë, katërmbëdhjetë banorë hynë në shtëpi.

### Tabela e Nominimit 

## Sezoni 2 
### Banorët e shtëpisë 
Në ditën e parë, njëzet banorë hynë në shtëpi.

### Tabela e nominimit 

## Shiko edhe 
* *Big Brother Albania*

## Referime 

## Lidhje të jashtme 
* 
* Faqja zyrtare në Instagram
* Faqja zyrtare në Facebook
* Faqja zyrtare në Twitter